stanford-oval/wikipedia huggingface dataset:
SdKfz 253

| SdKfz 253 |
| --- | --- |

Aseen tyyppi:  Puolitelavaunu
Alkuperämaa:   Saksa
Palvelushistoria
Valtion käytössä:   Saksa
Sodissa:  2. maailmansota
Valmistushistoria
Valmistajat:  Demag, Wegmann
Valmistusvuodet:  1940–1941
Valmistusmäärä:  413
Tekniset tiedot
Malli:  Su
Paino:  5,7 tonnia
Pituus:  4,7 metriä
Leveys:  1,8 metriä
Korkeus:  1,95 metriä
Miehistö:  4
Panssarointi:  8–18 mm
Pääaseistus:  7.92 mm MG34
Moottori:  Maybach HL 42 TRKM (V-6 bensiini)
Teho:  hv ( kW)
Toimintasäde:  320 km
Huippunopeus:  65 km/h
SdKfz 253 leichter Gepanzerter Beobachtungskraftwagen oli saksalainen kevyt tarkkailuajoneuvo, jota käytettiin tykistön etätarkkailijana täydentääkseen panssarivaunu- ja moottorisoituja jalkaväkiyksiköitä. Ajoneuvo kuuluu SdKfz 250 -sarjaan.
Ulkoasu oli samanlainen kuin SdKfz 250:lla, mutta SdKfz 253 oli umpinainen.
Saksan asevoimien panssariajoneuvot toisessa maailmansodassa
| --- | --- |
Panssarivaunut:  Panzer I • Panzer II • Panzer III • Panzer IV • Panther • Tiger • Tiger II • Panzer 35(t) • Panzer 38(t)
Telatykistö:  Wespe • Hummel • Grille • Panzerwerfer • sIG 33 • Wurfrahmen 40
Rynnäkkötykit:  StuG III • StuG IV • StuIG 33 • StuH 42 • Brummbär • Sturmtiger
Panssarintorjuntavaunut:  Panzerjäger I • Marder I • Marder II • Marder III • Hetzer • Jagdpanzer IV • Jagdpanther • Nashorn • Jagdtiger • Elefant
Puolitelavaunut:  SdKfz 2 • SdKfz 4 • SdKfz 6 • SdKfz 7 • SdKfz 10 • SdKfz 11 • SdKfz 250 • SdKfz 251 • SdKfz 252 • SdKfz 253 • SdKfz 254
Panssariautot:  SdKfz 221/22/23 • SdKfz 234 • ADGZ
Ilmatorjuntavaunut:  Flakpanzer IV: Möbelwagen, Wirbelwind, Ostwind, Kugelblitz • Flakpanzer 38(t)
Prototyypit:  Maus • E-sarja • Panther II • Waffenträger • Neubaufahrzeug • Sturer Emil
Suunnitelmat:  Panzer VII Löwe • Panzer IX • Panzer X • Ratte • Monster
Savu meihin

| ”Savu meihin” Absoluuttinen Nollapiste |
| --- | --- | --- |

Singlen tiedot
 Albumilta: Muovi antaa periksi
 Julkaistu: tammikuu 1996
 Formaatti: CDS
 Tekijä(t): Liimatta, Lääkkölä (säv.) Liimatta (san.)
 Tuottaja(t): Absoluuttinen Nollapiste
 Tyylilaji: rock
 Kesto: 03.41
 Levymerkki: AMT
Absoluuttisen Nollapisteen muut singlet
| ”Ei ilmestynyt” 1994 | ”Savu meihin” 1996 | ”Ajoratamaalaus” 1997 |
Savu meihin on Absoluuttisen Nollapisteen kappale ja single yhtyeen vuoden 1995 toiselta studioalbumilta Muovi antaa periksi. Se julkaistiin tammikuussa 1996 levymerkillä AMT.
Kappaleet

Kappaleet sovittanut Absoluuttinen Nollapiste.
Savu meihin – 3.41 (säv. Liimatta, Lääkkölä, san. Liimatta)
Perheenjäsen määrittelee kotoisia esineitä käyttötarkoituksen mukaan ja suorittaa käytäntöön viittaavia yläkäsitemääritelmiä – 2.54 (säv. ja san. Liimatta)
Tekijän kuvittama – 2.23 (säv. ja san. Liimatta)
Kokoonpano

Tommi Liimatta – laulu
Aki Lääkkölä – kitara
Aake Otsala – basso
Tomi Krutsin – rummut
Scott E. Parazynski

Scott E. Parazynski
Scott Edward Parazynski (s. 28. heinäkuuta 1961 Little Rockissa, Arkansasissa) on yhdysvaltalainen lääkäri ja entinen astronautti. Parazynski kävi viidesti avaruudessa, joista viimeisin oli STS-120 vuoden 2007 lokakuussa. Hän oli astronautti vuodesta 1992 maaliskuuhuun 2009, jolloin siirtyi yksityiselle sektorille. Parazynski kävi avaruudessa vuosina 1994, 1997, 1998, 2001 ja 2007. Hän on ainoa ihminen joka on käynyt avaruudessa ja kiivennyt Mount Everestille.
Parazynski on naimisissa ja hänellä on kaksi lasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Scott E. Parazynski
Pikku vampyyri

Pikku vampyyri (alkuper. Der Kleine Vampir) on saksalaisen lastenkirjailija Angela Sommer-Bodenburgin kirjasarja. Ensimmäinen alkuperäiskielinen teos ilmestyi vuonna 1979.
Tarina

Juoni perustuu ihmislapsi Antonin ja vampyyrilapsi Rydigerin (alkuper. Rüdiger) ystävyyteen. Anton rakastaa kauhutarinoita, etenkin vampyyreistä kertovia, joten Rydiger ja Anton ystävystyvät nopeasti. Antonin vanhemmat eivät tiedä lapsensa ystävän olevan vampyyri, vaikka ovatkin kovasti yrittäneet tutustua häneen. He ihmettelevät myös Rydigerin vierailuaikoja -  vampyyrithan voivat liikkua vain auringonlaskun jälkeen.
Pikkuhiljaa Anton oppii tuntemaan Rydigerin vampyyriperheen, von Schlottersteinit, heidän joukossaan mm. Rydigerin soman pikkusiskon Annan ja isoveljen Lumpin, jolle on jäänyt ikuinen äänenmurros ja murrosikä, joka johtuu siitä, että hänestä tuli vampyyri teini-ikäisenä.
Muita von Schlottersteinin perheen jäseniä ovat:
Dorothee-täti
Theodor-setä (kuollut)
Hildegard Janoinen, Rydigerin äiti
Ludwig Pelottava, Rydigerin isä
Sabine Hirmuinen, isoäiti
Wilhelm Hurja, isoisä
Suomennokset

Kustannusosakeyhtiö Otava on julkaissut melkein kaikki suomenkieliset Pikku vampyyri -kirjat aina vuodesta 1987.
Sarjan suomalaiset kirjojen nimet ja ilmestymisvuodet:
Pikku vampyyri, 1987.
Pikku vampyyri muuttaa, 1987.
Pikku vampyyri matkustaa, 1988.
Pikku vampyyri maalla, 1989.
Pikku vampyyri rakastuu, 1990.
Pikku vampyyri vaarassa, 1991.
Pikku vampyyri Itkulaaksossa, 1991.
Pikku vampyyri ja kielletty kirja, 1992.
Pikku vampyyri ja vaarallinen potilas, 1993.
Pikku vampyyri leijonan luolassa, 1994.
Pikku vampyyri auringon armoilla, 1995.
Pikku vampyyri ja tyhjän arkun arvoitus, 1996.
Pikku vampyyri ja suuri huiputus, 1997.
Pikku vampyyri luokkaretkellä, 1998.
Iloista joulua, Pikku vampyyri, 1999.
Pikku vampyyri ja kreivi Dracula, 2000.
Pikku vampyyri tanssitunnilla, 2002.
Pikku vampyyrin syntymäpäivät, 2003.
Tv-sarjat ja elokuva

Kanadalais-saksalainen yhtiö teki kirjoista vuonna 1985 13-osaisen tv-sarjan. Kaikkia rooleja esittivät kanadalaiset näyttelijät. Vuonna 1993 ilmestyi tv-sarja saksalaiselta tuottajalta. Vuonna 2000 yhdysvaltalainen tuottaja teki kirjoista elokuvan.
Aiheesta muualla

Kirjailijan omat kotisivut (saksaksi) ja (englanniksi)
Kustannusosakeyhtiö Otavan kotisivut
Juho Sandberg: Pikku vampyyri matkustaa. Aikakone 3/1989.
SdKfz 4

| SdKfz 4 |
| --- | --- |

Aseen tyyppi:  Puolitelavaunu
Alkuperämaa:   Saksa
Palvelushistoria
Palvelusvuodet:  1941 - 1945
Valtion käytössä:   Saksa
Sodissa:  2. maailmansota
Valmistushistoria
Suunniteltu:  1941
Valmistusvuodet:  1941 - 1945
Valmistusmäärä:  22 500
Tekniset tiedot
Paino:  7,1 tonnia
Pituus:  6 metriä
Leveys:  2,2 metriä
Korkeus:  2,5 metriä
Miehistö:  3
Panssarointi:  8 mm
Pääaseistus:  1x 7,92 mm MG34 tai MG42
Moottori:  Opel 3.6 litrainen (V-6 bensiini)
Toimintasäde:  130 km
Huippunopeus:  40 km/h
Sdkfz 4 Gleissketten-Lastkraftwagen (Sonderkraftfahrzeug 4) oli toisessa maailmansodassa käytetty saksalainen sotilaskäyttöön tarkoitettu puolitelavaunu. Siitä valmistettiin useita versioita esimerkiksi Panzerwerfer 42 auf Maultier, Sd.Kfz. 4/1.
SdKfz 11

| SdKfz 11 (Sonderkraftfahrzeug 11) |
| --- | --- |

Aseen tyyppi:  puolitelavaunu
Alkuperämaa:   Saksa
Palvelushistoria
Palvelusvuodet:  1939–1945
Valtion käytössä:   Saksa
Sodissa:  2. maailmansota
Valmistushistoria
Suunnittelijat:  Hansa-Lloyd-Goliath
Valmistajat:  Hanomag, Adlerwerke, Auto-Union, Škoda
Valmistusvuodet:  1939–1945
Tekniset tiedot
Paino:  7,2 tonnia
Pituus:  5,55 metriä
Leveys:  2 metriä
Korkeus:  2,15 metriä
Miehistö:  9
Panssarointi:  10–80 mm
Pääaseistus:  1 × 37,0 mm FlaK 43 L/89
Moottori:  Maybach HL 42TUKRM / Maybach NL 38 (V-6 bensiini)
Teho:  100 hv ( kW)
Polttoaineen määrä:  n. 100 litraa
Toimintasäde:  122 km
Huippunopeus:  53 km/h
SdKfz 11 (Sonderkraftfahrzeug 11 leichter Zugkraftwagen 3 t) oli Saksan armeijan Wehrmachtin toisessa maailmansodassa käyttämä puolitelavaunu. Hanomag aloitti vuonna 1938 Hansa-Lloyd-Goliathin HL kl6 -puolitelavaunuun perustuvan ajoneuvon sarjavalmistuksen.
Alun perin se oli tarkoitettu tykkien vetoajoneuvoksi, alkaen 37 mm FlaK 43 -ilmatorjuntatykistä 105 mm leFH 18 -kenttätykkiin asti. Kenttäkäytössä sitä kuitenkin käytettiin varsinaisen tehtävänsä lisäksi yleiskuljetusajoneuvona.
SdKfz 11:n telasto rakenteilla. Kuva vuodelta 1940.
Scott Croxall

| Scott Croxall |
| --- | --- |

Henkilötiedot
Syntynyt: 5. joulukuuta 1990 Mississauga, Ontario
Kansalaisuus:   Kanada
Uran tiedot
Pituus:  180 cm
Laji:  alamäkiluistelu
Kilpauran kesto:  2009-
Saavutukset
Voitot:  3
Palkintokorokkeella:  16
Paras sijoitus maailmancupissa:  1. (2015)
 Tietolaatikko päivitetty 16. tammikuuta 2016, sijoituksissa mukana Riders Cup 
Scott Croxall (s. 5. joulukuuta 1990) on kanadalainen alamäkiluistelija. Hän on voittanut lajissa MM-kultaa vuonna 2015, hopeaa (2014) ja kaksi kertaa pronssia (2011, 2012). Croxallin ensimmäinen kilpailunsa oli Quebecin osakilpailu vuonna 2009. Hänen veljensä Kyle on myös alamäkiluistelija ja lajin vuoden 2012 maailmanmestari. Juuri Kyle innoitti Scottia alamäkiluistelijan uralla. Scott Croxallilla on pituutta 180 senttimetriä ja painoa 86 kiloa.
Croxall saavutti uransa ensimmäisen osakilpailuvoiton helmikuussa 2015 Espoossa. Hän voitti kaudella 2015 kaksi osakilpailua saavuttaen koko sarjan mestaruuden. Riders Cupissa hän saavutti kaudella 2015 yhden voiton ollen myös tuon sarjan ensimmäinen.
Scotty James

| Mitalit> Maa:  Australia.Miesten lumilautailu. Olympialaiset  | Mitalit> Maa:  Australia.Miesten lumilautailu. Olympialaiset  | Mitalit> Maa:  Australia.Miesten lumilautailu. Olympialaiset  | Maa:  Australia> Miesten lumilautailu. |
| --- | --- | --- | --- |
|  Hopeaa | Peking 2022 | half-pipe |  |
|  Pronssia | Pyeongchang 2018 | half-pipe |  |
| MM-kilpailut  | MM-kilpailut  | MM-kilpailut  |  |
|  Kultaa | Kreischberg 2015 | half-pipe |  |
|  Kultaa | Sierra Nevada 2017 | half-pipe |  |
|  Kultaa | Park City 2019 | half-pipe |  |
Scott James (s. 6. heinäkuuta 1994 Melbourne, Victoria) on australialainen lumilautailija. 185 senttimetriä pitkä ja 78 kilogrammaa painava James kilpailee half-pipessä ja slopestylessä.
James voitti kultaa half-pipestä vuoden 2015 MM-kilpailuista Itävallan Kreischbergistä pistein 91.50. Hän on kilpaillut myös kaksissa talviolympialaisissa, vain 15-vuotiaana Vancouverissa vuonna 2010 ja Sotšissa vuonna 2014. Paras sijoitus on vuodelta 2014 slopestylen 16. sija.
Maailmancupissa James on kilpaillut 14-vuotiaasta, eli vuodesta 2009 lähtien. Hänen paras sijoituksensa on kolmas, jonka hän saavutti tammikuussa 2014 Stonehamin half-pipestä.
Sara King

| Sara King> Henkilötiedot |
| --- | --- |
Syntynyt: 1982 
Kirjailija
Tyylilajit:  science fiction
Aiheesta muualla
Kotisivut
Löydä lisää kirjailijoitaKirjallisuuden teemasivulta
Sara King on alaskalainen tieteiskirjailija.
Teoksia

Alaskan Fire (2015)
Alaskan Fury (2015)
Fortune's Rising (2014)
Fortune's Folly (2016)
Forging Zero (2013)
Zero Recall (2013)
Zero's Return (2015)
Moldy Dead (2013)
The Many Misadventures of Flea, Agent of Chaos (2015)
The Scientist, the Rat, and the Assassin (2016)
Aiheesta muualla

Sara King Internet Speculative Fiction Database -sivustolla (englanniksi)
Goodreads-sivustolla (englanniksi)
Savino

| Savino Са́вино |
| --- | --- |
 Tsasouna entisen Savva Višeralaisen luostarin paikalla.
 Savino
 Koordinaatit: 58°32′47″N, 31°26′52″E 
Valtio:  Venäjä
Subjekti:  Novgorodin alue
Piiri:  Novgorodin piiri
Hallinto:  
 – Asutustyyppi:  maalaiskunta
Pinta-ala:  
 – Kokonaispinta-ala:  357,1 km²
Väkiluku (2009):  2 100
 
 Kunnan sivusto 
Infobox OKVirheellinen NIMI-arvo: 
Savino (ven. Са́вино) on maalaiskunta ja sen keskuskylä Novgorodin alueen Novgorodin piirissä Venäjällä. Se sijaitsee Olhavan sivujoen Višeran varrella 12 kilometriä Novgorodista itään. Kylässä on vajaa tuhat ja kunnassa 2 100 asukasta (vuonna 2009).
Savinon kunnan pinta-ala on 357,1 neliökilometriä. Se rajoittuu idässä Novgorodin piirin Novoselitsyn, etelässä Bronnitsan ja lounaassa Volotovon kuntiin, lännessä Novgorodin kaupunkipiirikuntaan ja Tšetšulinon kuntaan, luoteessa Podberezjen kuntaan ja pohjoisessa Tšudovon piiriin. Pinta-alasta 68,9 % on metsää ja 24,2 % maatalousmaata. Kunnan etelärajalla virtaa Msta ja länsirajalla Olhavanjoki.
Keskuskylän lisäksi kuntaan kuuluvat Dubrovkan, Gorodokin, Gubarevon, Kirillovkan, Novonikolajevskojen, Pahotnaja Gorkan, Robeikan, Russan, Ševelevon, Sitnon, Speranskaja Myzan, Slutkan, Mšagan, Volynin, Vylegin ja Zmeiskon kylät sekä Sitnon taajama.
Kunnan kautta kulkee Moskovan ja Pietarin välinen M10-valtatie. Suurin osa työvoimasta työskentelee Novgorodissa. Kunnassa toimii kaksi maatalousyritystä, asfalttitehdas ja sahalaitos.
Savinossa on lastentarha, keskikoulu, kulttuuritalo, kirjasto ja poliklinikka. Nähtävyyksiin kuuluvat muinaiset asuin- ja hautapaikat, 1400-luvulla perustetun Savva Višeralaisen luostarin rauniot, Speranskin kartano, käytöstä pois jäänyt Višeran kanava sekä toisen maailmansodan muistomerkit.
Aiheesta muualla

Savinon kunnan sivusto (venäjäksi)
Saira

| Saira |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Nokkakalat Beloniformes
Heimo::  Makrillihauet Scomberesocidae
Suku::  Cololabis
Laji::  saira
Kaksiosainen nimi
 Cololabis saira  (Brevoort, 1856) 
Katso myös
   Saira Wikispeciesissä   Saira Commonsissa 
Infobox OKNimi-testi OK: 
Saira (Cololabis saira) on makrillihaukiin kuuluva kalalaji. Lajia tavataan Tyynestämerestä.
Koko ja ulkonäkö

Saira voi kasvaa suurimmillaan 40–44 cm pitkäksi. Lajin ruumis on hyvin pitkänomainen ja hoikka. Kalan selkäevä sijaitsee ruumiin takaosassa ja sen takana on pieniä eväkkeitä. Eväkkeitä on myös peräevän jälkeen. Pyrstöevä on haarautunut. Väriltään saira on selästään vihreä ja sininen ja kyljistään ja vatsastaan hopeanharmaa.
Levinneisyys ja elintavat

Sairaa tavataan lauhkeista ja lämpimistä vesistä Kuriileilta ja Korean niemimaalta itään Alaskanlahdelta Meksikoon. Laji liikkuu ulapalla parvina useimmiten lähellä pintaa. Kalan ravintoa ovat äyriäiset, kuten hankajalkaiset, ja kalojen poikaset. Saira elää kesäisin pohjoisessa ja vaeltaa talveksi kutemaan etelään. Lajin lisääntymiskausi on joulukuusta huhtikuulle.
Saira on arvostettu ruokakala erityisesti Aasiassa ja sitä kalastetaan kaupallisesti. Sairaa käytetään tuoreena, kuivattuna ja säilykkeenä.
Peripsocus consobrinus

| Peripsocus consobrinus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Alaluokka::  Siipikantaiset Pterygota
Ylälahko::  Uussiipiset Neoptera
Lahko::  Jäytiäiset Psocoptera
Alalahko::  Psocomorpha
Heimo::  Peripsocidae
Suku::  Peripsocus
Laji::  consobrinus
Kaksiosainen nimi
 Peripsocus consobrinus  Pearman, 1951 
Infobox OKNimi-testi OK: 
Peripsocus consobrinus on erittäin harvinainen jäytiäisiin kuuluva hyönteislaji. Suomen lajiston uhanalaisarvioinnissa 2010 se on luokiteltu puutteellisesti tunnetuksi (DD).
Koko ja ulkonäkö

P. consobrinus on pieni, siivekäs jäytiäislaji, jonka etusiiven pituus on noin 2,9 mm. Se muistuttaa ulkonäöltään suureti yleisempiä lajeja Peripsocus didymus sekä Peripsocus phaeopterus, mutta erottuu niistä sikäli, että naaraan takaruumiin kärkiosan alapinnan subgenitaalilevyssä on kaksi toisistaan erillään olevaa tummaa laikkua eikä levyn kärjen pituuttaan leveämmässä ulokkeessa ole eteenpäin suuntautuvaa vakoa. Siivet ovat väriltään tasaisen savuttuneen ruskeat, eivätkä etusiiven takareunan areola posticaa ympäröivät siipisuonet sulje sitä omaksi erilliseksi alueekseen. Tuntosarvet ovat hieman etusiipiä lyhyemmät ja takaruumiissa on tummia poikkijuovia.
Levinneisyys

Maailmasta on toistaiseksi tavattu vain kymmenkunta P. consobrinus -lajin yksilöä. Ensimmäinen havainto on Englannista vuodelta 1930 ja sittemmin muutamia yksilöitä on löydetty Skotlannista. Lisäksi Suomessa Etelä-Karjalasta on tavattu yksi yksilö vuonna 2007.
Elinympäristö ja elintavat

Lajin elintavoista ei tiedetä käytännössä mitään. Skotlannissa lajia on tavattu istutetuilta sitkankuusilta (Picea sitchensis) ja Suomen yksilö sekametsästä. Kaikki toistaiseksi tavatut yksilöt ovat olleet naaraita.
Aiheesta muualla

National Barkfly Recording Scheme (englanniksi)
Paris (albumi)

| Paris Paris Hilton |
| --- | --- | --- |

Studioalbumin tiedot
 Äänitetty : 2005–2006
 Julkaistu: 22. elokuuta 2006
 Tuottaja(t): Scott Storch, J. R. Rotem, Fernando Garibay, Dr. Luke, Kara DioGuardi, Greg Wells, Sheppard Soloman
 Tyylilaji: pop, dance, hip hop
 Kesto: 39.55
 Levy-yhtiö: Warner Bros.
Listasijoitukset
  Suomen virallinen lista: 17.
Paris on Hilton-hotelliketjun perijättären ja seurapiirijulkkis Paris Hiltonin debyyttialbumi, joka julkaistiin Yhdysvalloissa 22. elokuuta 2006. Albumi levisi noin viikkoa ennen virallista julkaisuaan Internetiin.
Paris sijoittui ensimmäisellä viikollaan Billboardin albumilistan sijalle 6. Sitä myytiin ensimmäisellä viikolla 75 091 kappaletta Yhdysvalloissa. Seuraavalla viikolla albumin sijoitus oli kuitenkin vasta 33:s, ja pian Paris tipahti sadan myydyimmän albumin listalta. Yleisesti ottaen albumia myytiin Yhdysvalloissa melko heikosti. Suomessa albumi debytoi listan sijalla 21, ja sen paras sijoitus oli 17:s.
Maailmanlaajuisesti albumia on myyty noin 1 200 000 kappaletta[lähde? ].
Paris Hilton työsti albumin kappaleita Black Eyed Peas -yhtyeen ja Le Tigren kanssa[lähde? ], ja taustalla työskentelee myös Lil Jon. Myös aiemmin Dr. Dren ja Timbalandin kanssa työskennellyt Scott Storch on kirjoittanut sekä sanoituksia että kappaleita Hiltonille.
Ennen albumin nimen Paris julkaisua albumin nimen huhuttiin olevan Paris is Burning, 1 Crazy Party, Screwed tai Paris Hilton.
Singlet

Albumin ensimmäiseksi singleksi kaavailtiin aluksi kappaletta Screwed. Kappale kuitenkin levisi Internetiin elokuussa 2004 ja sai ensimmäisen radiosoittonsa jo ennen virallista julkaisuaan. Paris Hiltonin palkattua Scott Storchin tuottajaksi kappale kuitenkin levytettiin uudestaan 2006. Myöhemmin ensimmäiseksi singleksi julkistettiin Turn it Up, jonka julkaisupäivämääräksi kaavailtiin toukokuuta 2006. Päivämäärä ei käynyt kuitenkaan levy-yhtiölle, joten ensimmäisenä singlenä julkaistiin Stars Are Blind.[lähde? ]
Singlet > Stars Are Blind

Ensimmäisenä digitaalisena singlenä julkaistiin reggaevaikutteinen Stars Are Blind 5. kesäkuuta 2006. 24. toukokuuta ja 25. toukokuuta Hilton kuvasi kappaleelle musiikkivideon Kaliforniassa. 
Stars Are Blind pääsi Music Televisionlla toivotuimmaksi videoksi MTV 5 Hot Videos -listalla toukokuun lopussa. Viikolla 26 kappale nousi Billboard Hot 100 -listalla sijalle 18, joka oli yksi vuoden 2006 parhaista debyyttisinglejen sijoituksista. Britanniassa kappaleen paras sijoitus oli singlelistan sija 35. Suomessa Stars Are Blind oli singlelistalla kolme viikkoa ja ylsi parhaimmillaan listan sijalle 6.[lähde? ]
Singlet > Turn It Up

Turn it Up julkaistiin Yhdysvalloissa singlenä elokuussa 2006.[lähde? ]
Singlet > Nothing In This World

Kolmantena singlenä julkaistiin Nothing in This World, joka kävi Suomen singlelistalla viikon ajan sijalla 7. Kappale ylsi singlelistan kärkeen muun muassa Serbiassa, Venezuelassa sekä Costa Ricassa. Singlelle kuvattiin myös musiikkivideo, jossa Paris esiintyy kiusatun teinipojan "unelmana".[lähde? ]
Kappaleet

Turn It Up – 3.12 (säv. Scott Storch, Penelope Magnet, Jeff Bowden, Paris Hilton)
Fightin' Over Me – 4.01 (feat. Fat Joen ja Jadakiss, säv. Scott Storch, Penelope Magnet, Fat Joe, Jadakiss, Alonzo Jackson, Taura Jackson, Paris Hilton)
Stars Are Blind – 3.56 (säv. Fernando Garibay, Sheppard Solomon, Ralph McCarthy)
I Want You – 3.12 (säv. Jonathan "J.R." Rotem, Kara DioGuardi, Evan Kidd Bogart, Barry Gibb)
Jealousy – 3.40 (säv. Scott Storch, Kara DioGuardi, Paris Hilton)
Heartbeat – 3.43 (säv. Scott Storch, Billy Steinberg, Josh Alexander)
Nothing in This World – 3.10 (säv. Lukasz “Dr. Luke” Gottwald, Sheppard Solomon)
Screwed – 3.41 (säv. Kara DioGuardi, Greg Wells)
Not Leaving Without You – 3.35 (säv. Kara DioGuardi, Greg Wells, Paris Hilton)
Turn You On – 3.06 (säv. Scott Storch, Paris Hilton, Alonzo Jackson, Taura Jackson, Courtney Triggs)
Do Ya Think I'm Sexy? – 4.34 (säv. Rod Stewart, Carmine Appice, Duane Hitchings)
Kappaleet > iTunes bonuskappaleet

Stars Are Blind (The Scumfrog's Extreme Makeover Edit) – 4.57
Turn It Up (Paul Oakenfold Remix Edit) – 4.59
Turn You On" (Claude Le Gache Le Club Edit) – 3.38
Kappaleet > Rajoitetun painoksen bonus DVD

Music Special featuring Making of the Album, Behind the Scenes, and Interviews with Record Producers  – 20.21
Jealousy - In the Studio – 3.25
Arvostelut

Metacritic: 57/100
Allmusic:
Entertainment Weekly: B
Rolling Stone:
Sct

SCT voi tarkoittaa seuraavia asioita:
Sluggish cognitive tempo, tarkkavaisuushäiriö
Kantasolusiirto, lyhenne SCR (engl. Stem Cell Transplantation)
Kilpi (tähdistö), lyhenne Sct
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sct”, voi hakea sivunnimihaulla, laajalla sivunnimihaulla tai tekstihaulla.
Scuderia Famà

Scuderia Famà on italialainen autourheilutalli. Talli perustettiin vuonna 1985. Talli on kilpaillut muun muassa International Formula Master-, Euroseries 3000- ja World Series by Nissan -sarjoissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
SL Benfica

Sport Lisboa e Benfica on portugalilainen jalkapalloseura. Se on perustettu vuonna 1904. Benfica pelaa tällä hetkellä Portugalin korkeimmalla sarjatasolla. Sen kotikaupunki on Lissabon. Silloin seuran nimenä oli pelkkä Sport Lisboa, mutta sen yhdistyttyä vuonna 1908 Sport Club de Benfican kanssa, nimi vakiintui nykyiseen muotoonsa. Benficalla on perinteisen jalkapallon lisäksi toimintaa myös esimerkiksi Futsalissa, koripallossa, lentopallossa ja rugbyssa. Benfica on kansallisella puolella Portugalin menestynein seura kaikissa kilpailuissa. Euroopan kilpailuissa ainoastaan FC Porto on saavuttanut enemmän mestaruuksia.
Jalkapallojoukkue pelaa kotiottelunsa Lissabonin Estádio da Luz -stadionilla, jolle mahtuu 65000 katsojaa. Seuran värit ovat punainen ja valkoinen. Lisäksi Benficalla on symboleina kotka sekä "E Pluribus Unum" -motto, jonka voi kääntää "Yksi kaikkien ja kaikki yhden puolesta".
Suurimmat menestykset Benficalla ajoittuvat 1960-luvun alkuun, jolloin se voitti vuosina 1961 ja 1962 Euroopan Cupin kahdesti peräkkäin. 1960-luvulla joukkueessa pelasikin Eusébio, yksi Portugalin kaikkien aikojen parhaimmista jalkapalloilijista. Häviävänä osapuolena Euroopan Cupin finaaleissa Benfica on ollut vuosina 1963, 1965, 1968, 1988, 1990 ja 2013. Kansallisella puolella Benfican pahimpia kilpailijoita ovat FC Porto ja Sporting CP. Benfica on voittanut 33 Portugalin mestaruutta, joista viimeisimmän se saavutti Jorge Jesusin valmentamana vuonna 2014 kolmen vuoden tauon jälkeen. Kausi 2014 oli muutoinkin joukkueelle täydellinen. Liigamestaruuden seuraksi joukkue voitti sekä Portugalin Cupin että myös Liigacupin. Nykymuotoista liigacupia alettiin pelata kaudella 2007-2008, ja Benfica on ensimmäinen triplaan yltänyt joukkue.
Vuosina 1971–73 Benfica voitti peräti 29 sarjapeliä yhteen menoon.
Saavutukset

Euroopan cup: 2 (1961, 1962)
Portugalin pääsarjamestaruus: 38 (1936, 1937, 1938, 1942, 1943, 1945, 1950, 1955, 1957, 1960, 1961, 1963, 1964, 1965, 1967, 1968, 1969, 1971, 1972, 1973, 1975, 1976, 1977, 1981, 1983, 1984, 1987, 1989, 1991, 1994, 2005, 2010, 2014, 2015, 2016, 2017, 2019, 2023) Ennätys
Portugalin cup: 26 (1940, 1943, 1944, 1949, 1951, 1952, 1953, 1955, 1957, 1959, 1962, 1964, 1969, 1970, 1972, 1980, 1981, 1983, 1985, 1986, 1987, 1993, 1996, 2004, 2014, 2017) Ennätys
Portugalin liigacup: 7 (2009, 2010, 2011, 2012, 2014, 2015, 2016) Ennätys
Portugalin supercup: 9 (1980, 1985, 1989, 2005, 2014, 2016, 2017, 2019, 2023 )
Edustusjoukkue

Pelinumero 29 poistettiin käytöstä vuonna 2004 numeroa käyttäneen unkarilaisen Miklós Fehérin kuoltua kentälle kesken ottelun.
Aiheesta muualla

Kuvia tai muita tiedostoja aiheesta SL Benfica Wikimedia Commonsissa
E Pluribus Unum